জুবিনের ম্যানেজার, আয়োজকের বিরুদ্ধে লুক আউট নোটিস অসমে

ওয়েবডেস্ক- জুবিন গর্গের (Zubeen Garg)স্মৃতিতে ডুবে আছে গোটা অসম (Assam)। গায়কের মৃত্যু নিয়ে তদন্তের নির্দেশ দিয়েছেন অসমের মুখ্যমন্ত্রী হিমন্ত বিশ্ব শর্মা (Assam Chief Minister Himanta Biswa Sarma) । এবার নর্থ ইস্ট ফেস্টিভ্যালের (North East Festival) আয়োজক শ্যামকানু মহন্ত (Shyamkanu Mahanta) ও জুবিনের ম্যানেজার সিদ্ধার্থ শর্মার (Siddharth Sharma) বিরুদ্ধে লুকআউট (Look Notice) নোটিশ জারি করা হয়েছে। তাদের ব্যাঙ্ক অ্যাকাউন্ট, ডেবিট ও ক্রেডিট কার্ড সব বাজেয়াপ্ত করা হয়েছে বলে মুখ্যমন্ত্রী জানিয়েছেন।

ফেসবুক লাইভে মুখ্যমন্ত্রী হিমন্ত বিশ্বশর্মা জানিয়েছেন, আগামী ৬ অক্টোবর শ্যামকানু মহন্ত ম্যানেজার সিদ্ধার্থ শর্মা সিআইডি দফতরে হাজিরা দিতে হবে। সেইসঙ্গে দুজনকেই সতর্ক করা হয়েছে, এই নির্দেশ মেনে না চললে কড়া পদক্ষেপ নেওয়া হবে। হিমন্ত বিশ্ব শর্মা কড়া ভাষায় জানিয়েছেন, এটা জুবিনের অসম, আমরা এটা নেপাল হতে দেব না। মানুষ জুবিনের ন্যায় বিচার চায়। কিন্তু সেটা সংহিংসতার মাধ্যমে নয়। সম্প্রতি নেপালের বিধবংসী ঘটনা, ওলি সরকারের পতনকে সামনে রেখেই সকলকে সতর্ক করলেন মুখ্যমন্ত্রী। লাচিত বরফুকন, ভূপেন হাজারিকার মতো ঐতিহাসিক ব্যক্তিত্বদের কথা স্মরণ করে তিনি বলেন, অসম হল সংস্কৃতির পীঠস্থান। এই রাজ্যটি অনাচারের দিকে ঝুঁকে পড়তে পারে না। সেইসঙ্গে হিমন্ত বিশ্বশর্মা জানান, অস্থিতিশীলতা রোধে তিনি আত্মত্যাগ করতে প্রস্তুত।

সিট (SIT) সূত্রে খবর শ্যামকানু মহন্ত, সিদ্ধার্থ শর্মা, সিঙ্গাপুর-ভিত্তিক দেবজ্যোতি হাজারিকা, তন্ময় ফুকন, ভাস্কর দত্ত, ওয়াজিদ আহমেদ, সিদ্ধার্থ বোরা, অভিমন্যু তালুকদার, রূপকমল সাইকিয়া, পরীক্ষ শর্মাকে ৬ অক্টোবরের মধ্যে গুয়াহাটিতে হাজির হওয়ার জন্য সমন জারি করা হয়েছে।

হিমন্ত বিশ্ব শর্মা বলেন, আমরা যদি জুবিনকে ন্যায়বিচার দিতে না পারি, তাহলে মানুষ ২০২৬ সালে আমাদের ভোট নাও দিতে পারে। আর যদি আমরা ব্যর্থ হই, তাহলে মানুষের আমাদের ভোট দেওয়া উচিত নয়।

মুখ্যমন্ত্রী স্পষ্ট করে দিয়েছেন, জুবিনের মৃত্যুর সঙ্গে যারা জড়িত তাদের সকলকে আইনের আওতায় আনা হবে। আমরা সকলকে আশ্বস্ত করছি যে ন্যায়বিচার করা হবে। তবে আইনশৃঙ্খলা বজায় রাখতে হবে।

আরও পড়ুন-  কাদের চাপে সিঙ্গাপুরে যেতে বাধ্য হলেন জুবিন! তদন্তে SIT

ইতিমধ্যেই  ‘উত্তর-পূর্ব ভারত উৎসব’-এর আয়োজকদের ব্যান করেছে অসম সরকার। আয়োজক সংস্থার সমস্ত আর্থিক সাহায্য বন্ধ করে দেওয়ার সিদ্ধান্ত নিয়েছেন অসমের মুখ্যমন্ত্রী হিমন্ত বিশ্বশর্মা। অসমের মুখ্যমন্ত্রী স্পষ্টভাবে জানিয়ে দিয়েছেন,  ‘উত্তর-পূর্ব ভারত উৎসব’-এর (Northeast India Festival) আয়োজক শ্যামকানু মহন্ত বা তাঁর সঙ্গে যুক্ত কোনও সংস্থাকে অসমে কোনও উৎসব বা অনুষ্ঠান আয়োজনের অনুমতি দেওয়া হবে না। সরকার প্রত্যক্ষ বা পরোক্ষভাবে শ্যামকানু মহন্তের সঙ্গে সম্পর্কিত সমস্ত অনুষ্ঠান থেকে আর্থিক অনুদান, বিজ্ঞাপন ও স্পনসরশিপও বন্ধ রাখবে।

দেখুন আরও খবর-